@ વાડી એક “પ્રયોગશાળા” પણ બની રહે ! : અન્ય ક્ષેત્રોની જેમ ‘ખેતી’ માં પણ વિજ્ઞાન જોરશોરથી આગળ વધી રહ્યું છે. કેટલાય નવાં બિયારણો, અવનવા ખાતરો, ભાતભાતની દવાઓ, નોખનોખાં ખેત-ઓજારો અને તરેહ તરેહની પદ્ધતિઓ- એટલાં ઊભરાઇ રહ્યાં છે કે એમાંથી આપણે કોનો ઉપયોગ કરવો તેનો નિર્ણય કરવામાં મુંઝારો ઊભો થઈ રહ્યો છે. ક્યારેક કોઇ વેપારીની શેહ-શરમમાં ખેંચાઇ જઈને, કે અન્ય જગ્યાએ ઊભરો લઈ ગયેલો મોલ દેખી અંજાઇ જઈને- ઊંડાણથી અભ્યાસકર્યા વિના મોટે પાયે અમલ અદરાઇ ગયો હોય તો, તેના દ્વારા રળવાને બદલે નુકસાની વેઠવાનો વારો ક્યારે આવી જાય તે વિશે કંઇ કહેવાય એવું નથી.